“บล.โนมูระ” แนะจัดพอร์ตลงทุนระยะยาว คัด 9 หุ้นเด่นธีม “เปิดเมือง-แลกการ์ด”
“บล.โนมูระ” มองตลาดหุ้นไทยไซด์เวย์ พร้อมแนะจัดพอร์ตลงทุนระยะยาวธีม “เปิดเมือง-แลกการ์ด” ชู  HMPRO, SINGER, KTC, MAJOR เป็นต้น
“บล.โนมูระ” มองตลาดหุ้นไทยไซด์เวย์ พร้อมแนะจัดพอร์ตลงทุนระยะยาวธีม “เปิดเมือง-แลกการ์ด” ชู  HMPRO, SINGER, KTC, MAJOR เป็นต้น
8 ก.ค. 2565

บริษัทหลักทรัพย์ โนมูระ พัฒนสิน จำกัด ระบุในบทวิเคราะห์ (28 มิ.ย.65) ประเมินตลาดหุ้นไทย “Sideways/Down” มีแนวต้าน 1,588 / 1,594 จุด แนวรับ 1,572 / 1,565 จุด โดยตัวเลขชี้นำเศรษฐกิจสหรัฐฯ คืนวันที่ 27 มิ.ย. ออกมาดีกว่าคาดทั้งในส่วนยอดขายสินค้าคงทน บวกได้ +0.7% เทียบกับเดือนก่อน และยอดขายบ้านรอปิดการขาย พ.ค. 22 +0.7% เทียบกับเดือนก่อน แต่มาจากซัพพลายที่เร่งออกสู่ตลาดมากขึ้น อาจจะสะท้อนถึงช่วงเปลี่ยนผ่านสู่ภาพขาลงได้ในระยะถัดไป
ดังนั้นสินทรัพย์เสี่ยงจึงน่าจะอยู่ช่วงแกว่งตัวรอตัวเลขเศรษฐกิจและความเห็นคณะกรรมการธนาคารกลางหลักๆ ของโลกสัปดาห์นี้ที่จะออกมาเพิ่มเติม ส่วนประเด็นในประเทศแรงกดดันจากกรณีฐานะกองทุนน้ำมันติดลบทะลุ 1.0 แสนล้านบาท อาจจะสร้างข้อจำกัดเรื่องการพยุงเงินเฟ้อพลังงานของรัฐฯมากขึ้น หรือหากใช้ทางเลือกขอความช่วยเหลือโรงกลั่น จะกลับมาผลกระทบต่อกำไรตลาด กลยุทธ์แนะนำหุ้น “Selective Play” : JMT, KCE, CPF
สำหรับระยะสั้นพอร์ตลงทุน ให้ลดน้ำหนักถือหุ้นไทยลง 5% เหลือถือหุ้นไทย 50%-55% หลังหุ้นรีบาวน์ขึ้นจากโซน Valuation เริ่มจูงใจต่อการลงทุนระยะยาว แต่ความเสี่ยงหลักๆ ตลาดยังไม่มีพัฒนาการเชิงบวก
ส่วนกลุ่มที่เคลื่อนไหวดีกว่าตลาดยังมอง 1) หุ้นได้ประโยชน์ค่าเงินบาทอ่อน เข้าสู่ Seasonal และอาจมี Upside กรณีสหรัฐฯผ่อนคลายการค้ากับจีน (GFPT, CPF, TU, SAPPE, ASIAN, MEGA, KCE, BDMS, BH), 2) กลุ่ม Defensive ที่ได้ประโยชน์ Value Plays ที่ปรับฐานลงแรงกว่าตลาด (ADVANC, TIDLOR, AMATA, INTUCH, SCGP, DTAC, SCC, GPSC), 3) กลุ่ม High Growth (JMT, JMART, KCE, IIG, TIDLOR, INSET, BE8, BBIK) ทั้งนี้ ในกลุ่ม Finance อาทิ TIDLOR, KTC, SINGER ให้เน้นตั้งรับ จากจิตวิทยาลบกรณีที่ สคบ. อยู่ระหว่างพิจารณาเรื่องคุมเพดานสินเชื่อรถยนต์และมอเตอร์ไซด์โดยรอความชัดเจนประชุมอีกรอบ 30 มิ.ย. (ในทางพื้นฐานไม่กระทบ) 4) กลุ่ม China Play (TOP, BCP, KCE, IVL, PTTGC) โดย TOP และ BCP
ส่วนกลุ่มหุ้นที่เน้นตั้งรับเพื่อลงทุนระยะยาว คือ หุ้นกลุ่ม Reopening ที่ปรับฐานลงมาแรงพร้อมกับตลาด (HMPRO, SINGER, TIDLOR, CRC, CPALL, MAKRO), กลุ่ม Laggard หรือมีโอกาสฟื้นตัวได้เร็วกว่าคาด (KTC, MAJOR, BEM) จากกำลังซื้อในประเทศเริ่มอยู่ภายใต้ความกังวลผลกระทบเงินเฟ้อมากขึ้น